Էմմա Նաթ

Էմմա Նաթ (, ), 1878 թվականի սեպտեմբերի 1-ին Էմման դարձել է աշխարհում առաջին կին հեռախոսավարուհին, երբ աշխատանքի է ընդունվել ԱՄՆ-ի Մասաչուսեթս նահանգի Բոստոն քաղաքում Էդվին Հոլմսի հեռախոսային առաքման ընկերությունում (Telephone Despatch Company):

Կենսագրություն 
1878 թվականի հունվարին Բոստոնի Հեռախոսային առաքման ընկերությունն սկսել է վարձել տղաների ընկերությունում որպես հեռախոսային օպերատորներ աշխատելու համար, այդ թվում նաև Ջորջ Ուիլարդ Կլոյին։ Տղաները (այդ թվում նաև Էմմայի ամուսինը) բավականին հաջողակ հեռագրային կապի օպերատոր էին, բայց նրանց վերաբերմունքը (համբերության պակաս) և վարքագիծը (կատակներ, հայհոյանքներ) անընդունելի էին հեռախոսային կենդանի շփման համար, ուստի ընկերությունն սկսել է վարձել կին օպերատորների։ 1878 թվականի սեպտեմբերի 1-ին ընկերությունն աշխատանքի է վերցրել Էմմային, ով այս բնագավառում աշխատել է 33-37 տարի, որից հետո 1911 թվականին անցել է թոշակի։ Էմմայի աշխատանքի անցնելուց մի քանի ժամ հետո նրա քույը՝ Ստելա Նաթը, դարձել է աշխարհում հեռախոսային երկրորդ կին օպերատորը։ Ի տարբերություն Էմմայի՝ Ստելան որպես հեռախոսավարուհի աշխատել է մի քանի տարի։

Հաճախորդների դրական արձագանքը Էմմայի հանգստացնող, բարեկիրթ ձայնին և համբերությանը պատճառ հանդիսացան, որ տղաները շուտով փոխարինվեն կին հեռախոսավարուհիներով։ 1879 թվականին Միչիգանում աշխատանքի ընդունվեցին առաջին կին հեռախոսավարուհիները՝ Բեսի Սնոու Բալանսը, Էմմա Լանդոնը, Քարի Բոլթը, Մինի Շումանը։

Էմմային աշխատանքի է ընդունել հեռախոսի գյուտարար Ալեքսանդր Բելլը։ Շաբաթական 54 ժամյա աշխատանքի դիմաց ամսական նա ստանում էր 10 դոլար։ Էմման կարողանում էր հիշել Նոր Անգլիայի հեռախոսային և հեռագրային ընկերության տեղեկատուի բոլոր համարները։

Ծանոթագրություններ 

Բոստոն քաղաքում ծնվածներ
Ամերիկացի կանայք